“Мэта без плана — толькі мара” — сцвярджае вядомая мудрасць. А не менш вядомы дэвіз прадпрымальніка заклікае “вырабляць толькі тое, што патрабуюць рынак і пакупнік”. Ісціны не новыя, але для кагосьці могуць стаць паваротным пунктам у жыцці, прымусяць задумацца над магчымасцю адкрыцця ўласнага бізнесу. Тады з’явяцца і ідэя, план, а дакладней, бізнес-план, і стратэгія развіцця. Але спачатку, зразумела, трэба набыць неабходныя веды — перш за ўсё юрыдычныя і фінансава-эканамічныя, бо даўно адышлі ў мінулае часы “дзікага” постсавецкага бізнесу, калі грошы рабілі па-хуткаму і не аглядваючыся ні на якія законы: ні на крымінальныя, ні на законы эканомікі. Цяперашнія бізнесмены іншыя і нярэдка пачынаюць свой шлях у прадпрымальніцтве са школьнай лаўкі.